Nā i tēnei wā tonu ko te aronga kei te wāhanga tuarua. Ki roto i te wāhanga tuarua e meangia ai e te Minita i te rā nei, ko au anō tētahi e tautoko atu ana i tōna pāpāhotanga, anā ko te aronga nui ko te Tonga o Tāmaki-makau-rau, ko wā tātou kaumātua kuia, ko wā tātou tāngata kua pā wētahi mate hauora ki roto i ngā tau, arā ko te mate hukahuka, arā ko te mate manawa. I tēnei wā tonu e tautoko atu ana mātou o tēnei Kāwanatanga i a tātou ki roto i te wāhanga tuarua. Anā ko ā tātou kaumātua kuia, anā ko te hunga kei te Tonga o Tāmaki-makau-rau, anā ko te hunga kua pā tētahi mate, arā pērā i te mate hukahuka, i te mate manawa. Nō reira ka kapohia e mātou i te tini o tāua te Māori i roto i Tāmaki-makau-rau, kia kaupare ake ai i te mate urutā ki roto i ngā marama me ngā tau kei mua i a tātou. 